Palvelin Bostonin poliisissa 38 vuotta.
Opin monia asioita.
Tärkein niistä oli:
jos joku tahtoo satuttaa muita, hän keksii keinon.
Yritämme kyllä estää tällaiset tragediat,
mutta ihmisillä on pimeät puolensa.
AMERICAN MANHUNT: BOSTONIN MARATONIN POMMI-ISKU
I LUKU VALKOINEN LAKKI, MUSTA LAKKI
Olen juossut 59 maratonia.
Bostonin maraton on maailman paras.
YLIKOMISARIO - BOSTONIN POLIISI
Se on kiva kevättapahtuma pääsiäisen aikaan.
Kaupunki herää eloon, kukat kukkivat. Patriots' Day on ovella.
Se on paikallinen juhlapyhä.
Kaikki tulevat katsomaan maratonia. Se on aivan erityinen päivä.
Patriots' Daytä juhlitaan vain harvoissa paikoissa.
KATSOJA
Se on upeaa. Tämä on historiallinen paikka.
On ilo palata kaupunkiin, jossa aksenttiani pidetään normaalina.
Bostonilaiset ovat ylpeitä kaupungistaan.
Minusta bostonilaiset ovat maailman hienoimpia ihmisiä.
- Teimme sen! - Haista paska!
He ovat ärsyttävän innokkaita urheilufaneja.
Hyvä, Bruins!
Maraton on täällä iso juttu.
Se on maan vanhin maraton, ja tärkein myös.
Päivä on juhlava. Siihen suhtaudutaan vakavasti.
Junat ja bussit eivät kulje. Kadut ovat täynnä väkeä.
Kävimme maratonilla joka vuosi katsomassa miesystäväni Kevinin juoksua.
JUOKSIJA
En olisi uskonut juoksevani maratoneja. Aloitin juoksemisen 42-vuotiaana.
Se on mahtavaa, kuin bileet.
Kaikki kannustavat kaikkia. Kaikki ovat yhtä tärkeitä.
Lähtöpiste on Hopkintonissa 42,2 kilometrin päässä.
Maali on Bostonissa.
Kun pääsee kaupunkiin, kannustushuutoja riittää.
Ihmiset ovat tosi kivoja.
Hopkintonin kaupunki on valmiina.
Kaupungin motto on "Kaikki alkaa täältä", ja sen aistii.
Maratonille pääsy on saavutus.
Mukaan päästäkseen on täytettävä kriteerit.
Mukaan pääsy on elämän suurin saavutus.
15. HUHTIKUUTA 2013
Bostonin keskustassa, Charles-joella, juhlitaan Patriots' Daytä.
Sinä päivänä sain lähteä ensimmäisessä aallossa.
BOSTONIN MARATON 2013
Ensimmäiset juoksijat ovat jo lähteneet matkaan.
Spektaakkeli on nyt käynnissä, mutta toisinaan...
Se alkoi normaalisti. Kaikki olivat iloisia, ja päivä oli upea.
- Treenaan isäni kanssa. Sano "moi". - Moi.
Minä ja ystäväni Krystle olimme juhlineet edellisenä iltana ja nousseet myöhään.
Maraton ohittaa nyt Fenway Parkin.
Kun Red Soxin ja Raysin peli päättyy, sieltä virtaa tuhansia katsojia kadulle.
Yleisöä on paikan päällä jopa puoli miljoonaa henkeä.
Krystle oli maratonilla ensi kertaa. Yleensä hän seurasi baseballia.
Pallo lentää komeasti vasemmalle.
Pedroia juoksee kotipesälle.
Heitto on myöhässä. Red Sox voittaa Patriots' Dayn pelin.
Krystle ja minä löysimme täydellisen paikan maaliviivan tuntumasta.
Boylston Street on täynnä ihmisiä. Kaikkien kansojen liput liehuvat.
Otin lipuista kuvan ja julkaisin sen Facebookissa.
MARATONIKUUMETTA
Ystävämme tekstasivat: "Tulkaa tapaamaan meitä."
Päätimme jäädä maaliviivan luo, jotta saisimme hyvän kuvan Kevinistä.
Emme vaihtaneet paikkaa.
Muistan, miten käännyin kulmasta ja näin maalin viiden korttelin päässä.
Lihaksiani kivisti, mutta yleisö antoi minulle voimaa.
Paikalla oli perhettä ja poliisikollegoja. Olin kananlihalla.
Aikani oli 3 tuntia ja 35 minuuttia. Olin siihen erittäin tyytyväinen.
Seuraavaksi hyppäsin autooni ja ajoin kotiin Etelä-Bostoniin.
VIISI TUNTIA MARATONIN ALUSTA KLO 14.49
Niihin aikoihin juoksijoita alkoi virrata maaliviivan yli.
Kannustimme heitä täysillä.
ENSIHOITAJA BOSTONISTA
Nautin siitä tunnelmasta ja juoksijoiden kannustamisesta.
Ne ovat kuin katujuhlat.
Seisoimme odottamassa Keviniä.
Kaverini tekstasivat, että hän oli saanut krampin Cambridgessä -
ja ylittäisi maaliviivan vasta myöhemmin.
Päätimme silti jäädä loistavalle paikallemme.
- Voi luoja. - Tämä on sairasta.
Jotain räjähti maaliviivan tuntumassa.
Kuulinko tuon oikein?
Kyllä, vahvistan sen. Räjähdys Boylstonin ja Exeterin kulmassa.
TUNTI 00 MAANANTAI
TUNTI 01 MAANANTAI
- Vanessa! - Mitä hittoa?
- Ei! - Mitä helvettiä?
Tulin tajuihini jalkakäytävällä.
Ilmassa oli kauhea haju.
Korvissani soi, enkä kuullut kunnolla.
Se oli yhtä kaaosta.
Katsoin ympärilleni, ja...
Ihmiset huusivat kauhusta.
Mene tuonne päin.
Lähelläni oli nainen, jonka jalassa oli paha vamma.
Minun piti pysäyttää verenvuoto.
En keksinyt muuta keinoa kuin oman vyöni.
Kiedoin sen hänen jalkojensa ympärille.
Radiossa puhuttiin jotain kolmannesta pommista.
Tänne on pääsy kielletty.
Soitin poikaystävälleni ja sanoin rakastavani häntä.
Anteeksi.
Lähetin rakkaita terveisiä äidilleni.
Sitten puhelu katkesi.
Näin verta kaikkialla.
Jalkani oli vinossa ja murtunut.
Olin Krystlen vieressä ja pidin häntä kädestä.
Hän näytti räsynukelta.
Silloin tajusin, miten kauheasta tapahtumasta oli kysymys.
Älkää miettikö räjähdyksiä. Niistä lähti kova ääni.
Pelastajat tulivat hakemaan minua.
Kysyttäessä en osannut sanoa nimeäni.
Kun minua vietiin ambulanssiin, joku nainen toi minulle puhelimeni.
Otin puhelimen ja panin sen taskuuni,
mutta se olikin oikeasti Krystlen puhelin.
Enempää en muista.
25 MINUUTTIA RÄJÄHDYKSISTÄ
ERIKOISUUTISIA
Tuore erikoisuutinen Bostonista.
Olemme saaneet tiedon ainakin kahdesta räjähdyksestä -
Bostonin maratonin maaliviivan tuntumassa.
Näytämme nyt suoraa kuvaa helikopterista.
Bostonissa on sattunut traaginen välikohtaus.
Emme vielä tiedä, oliko räjähdys onnettomuus vai tahallinen teko.
Kun katsoin ympärilleni, näin puhdasta kaaosta.
Kuulin jonkun sanovan,
että joku paikalla olijoista -
oli kuollut.
Siinä vaiheessa kiidätimme pahimmin loukkaantuneita sairaalaan.
Minut pysäytettiin lähellä maalia.
Poliisit sanoivat, että kisa oli peruttu.
Maraton on päättynyt.
Joku mainitsi sanan "pommi", mutta olimme täysin pimennossa.
Kaikki pyrkivät pois kaupungista.
Soitin Karenille, mutta puhelimet olivat sekaisin.
Siitä arvasin, että tilanne oli paha.
Siirtykää tuohon suuntaan. On aika poistua paikalta.
Maratonin jälkeen olin Etelä-Bostonissa.
Yksi alaisistani juoksi sisään ja sanoi:
"Maaliviivalla on räjähtänyt kaksi pommia."
Vastasin: "Mitä? Eihän...
Ei se ole mahdollista. Olin siellä ihan äsken."
Hyppäsin autooni ja panin sireenin päälle.
Kun ylitin 4th Streetin sillan,
näin itkeviä ihmisiä.
Oli tapahtunut jotain kauheaa.
Räjähdyspaikalla tapasin Davisin, joka oli juuri palannut sinne.
POLIISIJOHTAJA
Astuin ulos autosta ja tunsin heti sirpaleita jalkojeni alla.
Sitten näin vahingot kadun toisella puolella.
En ikinä ollut nähnyt sellaista määrää verta ja irtojäseniä.
Tuho oli hirvittävä.
Nuorten ihmisten ruumiita lojui kadulla.
En ikinä voi unohtaa sitä.
Tajusin, että kyseessä voisi olla terrori-isku.
Ajatus oli häkellyttävä.
Emme tienneet, mitä ajatella.
Mieleni oli sekava. Mistä edes aloittaisin?
TUTKIVA JOURNALISTI - BOSTON
Olen tehnyt tätä työtä yli 30 vuotta.
Tällaista ei ollut sattunut koskaan Bostonin historiassa.
Tutkivana journalistina etsin vastauksia lukijoilleni.
Kiiruhdin paikalle, kun poliisiteippejä vielä vedettiin.
Tuntui todennäköiseltä, että kyse oli jostain suuremmasta.
Tilanne oli kauhistuttava. Emme tiedä räjähdyksen syytä.
Pyrimme ymmärtämään, mitä tapahtui.
Olimme ravintolassa. Kuulimme kaksi pamausta.
Yhden hiljaisemman, yhden tosi kovan. Tämä on hirveää.
Se kuulosti tykin laukaukselta. Sen voima oli lennättää hattuni päästä.
En tiedä, oliko se onnettomuus vai ei.
Ihmiset olivat epätietoisia. Polisi paimensi hämmentyneitä kansalaisia.
- Hän ei... - Juoksiko hän?
Juoksi. Hän ei puhu englantia. Häntä ei löydy.
Poliisi sanoi minulle:
"Häivy täältä. Emme tiedä, mitä vielä tapahtuu."
Aloimme saada pommi-ilmoituksia kaikkialta kaupungista.
JFK-kirjastossa syttyi epäilyttävä tulipalo.
Palo syttyi heti räjähdysten jälkeen.
Liittyvätkö asiat toisiinsa?
Kaksi pommia oli räjähtänyt. Ei kahta ilman kolmatta.
Pahin pelkomme oli toinen hyökkäys.
Olimme vierailla vesillä. Tiesin tarvitsevani apua.
Otin yhteyttä Rick DesLauriersiin.
VASTAAVA ERIKOISAGENTTI FBI
Kollegojeni mielestä arviointi on erikoisalaani.
Arvioin asioita yksityiskohtaisesti.
Pyrin hahmottamaan, miten voimme päästä parhaaseen lopputulokseen.
TUNTI 01 - 02 MAANANTAI
Bostoniin saavuttuani -
keskityin varmistamaan, ettei pommeja ollut lisää.
Ennen sitä rikospaikka oli turvattava.
Oli eristettävä 0,5 km Boylston Streetiä ja korttelit siitä etelään ja pohjoiseen.
Rikospaikka oli järkyttävä näky. Jalkakäytävällä oli yhä uhrien verta.
Tajusin, että kaikkialla lojui kasseja, joista mikä vain voisi olla pommi.
Meidän piti lähettää paikalle pommiryhmä etsimään räjähtämättömiä pommeja.
Meillä oli pommikoiria. Tutkimme reppuja ja kauppojen edustoja.
Kävimme rikospaikkaa läpi.
Pommiryhmä turvasi rikospaikan,
jotta muu tiimi pääsisi turvallisesti paikalle.
Kun olimme varmistaneet, ettei lisää pommeja ollut,
soitimme asianajaja Carmen Ortizille.
ASIANAJAJA - MASSACHUSETTS
Hän olisi vastuussa syytteen nostamisesta.
TUNTI 02 - 03 MAANANTAI
Kun näin ne tuhot,
jähmetyin ja selkäpiitäni karmi.
Teko vaikutti terrori-iskulta.
Näimme metallinpaloja, ilmakiväärin luoteja ja verta.
Kyseessä oli selvästi jonkinlainen räjähde.
Menimme lentokentälle pysäyttämään ihmisiä,
joilla oli kuvia kamerassaan.
Valitsimme Black Falcon -terminaalin todisteidenkäsittelypaikaksi.
BLACK FALCON -TERMINAALI
Terminaali oli turvallinen ja käytännöllinen paikka,
jossa käsitellä todisteet ennen Quanticoon lähettämistä.
Todisteita oli valtavasti. En ollut tottunut sellaiseen mittakaavaan.
Rikos oli pahin Bostonin historiassa, emmekä tienneet, kuka oli syyllinen.
Lähetimme tutkijoita kuulustelemaan loukkaantuneita.
Minulla on sirpaleita jalan takaosassa ja käsissä -
ja palovammoja, mutta olin onnekas.
Joiltakin potilailta irtosi raajoja räjähdyksessä.
Sitten meille ilmoitettiin epäilyttävästä henkilöstä,
jota oltiin tuomassa ensiapuun.
Kyseinen Saudi-Arabian kansalainen -
hoiperteli savun keskeltä vaatteet riekaleina.
Kun hän näki poliisien lähestyvän,
hän heitti maahan matkapuhelimen, joka olisi voinut olla sytytin.
Eräs henkilö on pidätettynä.
Kyseinen Saudi-Arabian kansalainen oli lähellä räjähdyspaikkaa.
Oliko hän yksi tekijöistä?
TUNTI 04 - 05 MAANANTAI
Alkuvaiheessa teosta epäiltiin Saudi-Arabian kansalaista.
Iskun epäiltiin liittyvän Al-Qaidaan.
Maamme on pelännyt uutta iskua yli vuosikymmenen.
Tänään se tuli.
Kyseinen henkilö oli loukkaantunut, ja häntä kuulusteltiin sairaalassa.
Kuulustelun lisäksi iskuryhmä tutki miehen kodin.
Löysimme talolta epäilyttäviä asiakirjoja ja passeja.
Niin vakavassa tilanteessa on tärkeää toimia lain mukaan.
Jos todisteet viittaavat kyseisen henkilön syyllisyyteen,
niiden on kelvattava oikeudessa.
Poliisi tutki räjähdyksessä loukkaantuneen ulkomaalaisen opiskelijan kodin.
Mitään epäilyttävää ei kuitenkaan löydetty.
Mies oli uhri, joka ei liittynyt tekoon mitenkään.
Hän oli väärässä paikassa väärään aikaan tällä islamofobian aikakaudella.
Viranomaisilla oli ennakko-oletuksia syyllisten etnisyydestä.
Ensimmäisenä iltana epäiltyjä ei ollut, eikä juuri johtolankojakaan.
Valmistelimme lehdistötilaisuutta, jossa jakaisimme tietomme.
Sanoin kuvernöörille: "Kyse voi olla terrori-iskusta.
FBI johtaa mielellään tutkintaa."
Olisin luovuttanut johdon mielelläni.
KUVERNÖÖRI
Kuvernööri pyysi minua johtamaan lehdistötilaisuutta. Olin ihmeissäni.
Minun olisi pitänyt tajuta asianlaita.
Poliitikot eivät halua kertoa ihmisille huonoja uutisia.
Seuraavaksi puhuu Ed Davis Bostonin poliisista.
Kiitos, kuvernööri.
Kello 14.50 sattui samanaikaisia räjähdyksiä -
lähellä Bostonin maratonin maaliviivaa.
Pysykää rauhallisina mutta muistakaa, että tilanne on yhä päällä -
ja että tarvitsemme kaikki mahdolliset tiedot.
Pyysin yleisöltä valokuvia.
Jos joku on nähnyt jotain,
hänen tulee soittaa numeroon 1-800-494-TIPS.
Tällaisissa tapauksissa tekijän läheinen tajuaa usein -
tekijän puhuneen tällaisesta ja ilmoittaa asiasta poliisille.
Pidetäänkö tätä terrori-iskuna?
Kuvernööri puhui iskusta. Oliko se terrori-isku?
Tutkinta on vielä kesken.
Jokainen voi tehdä omat johtopäätöksensä.
Kansalaisena ja toimittajana pidin tekoa terrori-iskuna.
Saimme kritiikkiä, kun emme heti kutsuneet tekoa terrori-iskuksi,
mutta tarvitsimme todisteita.
TUNTI 05 MAANANTAI
TUNTI 06 MAANANTAI
Sinä iltana etsin Karenia.
En tiennyt, missä mennään.
Tyttäreni kysyi, saisiko julkaista Facebook-päivityksen.
- RUKOILEN HÄNEN PUOLESTAAN. - TOIVOTTAVASTI OLET TURVASSA.
Krystlen miesystävä Joe soitti minulle.
Joe tuli hakemaan minut -
ja näytti kuvan Karenista ja Krystlesta makaamassa maassa.
Se oli jotenkin jo netissä.
Näin heidän kasvonsa. He näyttivät elottomilta.
Suuntasimme heti sairaalaan.
Meille kerrottiin heti, että Krystle oli siellä.
Hänen jalkaansa leikattiin sen pelastamiseksi.
Karen ei kuulemma ollut siellä.
Kukaan ei osannut kertoa yhtikäs mitään.
Työntekijät sanoivat: "Emme tiedä, mitä sanoa."
Sitten he jatkoivat töitään.
Siinä ei ollut järkeä.
Meidän käskettiin kiertää kaikki mahdolliset sairaalat.
Aloimme siis kävellä.
Bostonin kadut olivat autioita. En ikinä ollut nähnyt niitä sellaisina.
Etsimme kaikkialta. Soittelimme sairaaloihin.
Kukaan ei osannut vastata. Karenia ei vain löytynyt.
Aloin olla varma siitä, että Karen oli kuollut.
Yhtäkkiä puhelimeeni soitettiin.
Karen olikin leikkaussalissa.
Se oli uskomatonta. Halusin nähdä sen omin silmin.
Palasin sairaalaan -
ja näin Karenin.
Kun heräsin, näin ensimmäiseksi Kevinin kasvot.
Olin riemuissani. Minä vain puristin häntä kädestä.
Hän oli ihan pihalla.
Sanoin vain: "Kaikki järjestyy. Rakastan sinua, ja kaikki järjestyy."
Se oli ihme.
TUNTI 10 MAANANTAI
TUNTI 11 TIISTAI
Lupaavimmat todisteemme olivat videoita rikospaikalta.
Tärkeässä tapahtumassa oli ollut mediaa kautta maan.
Lisäksi yleisöllä oli puhelimia ja videokameroita.
Silloin Kevin Swindon astui kuvaan.
FBI:N KYBERYKSIKKÖ
Kevin oli Bostonin FBI:n kyberturvallisuusyksikön päällikkö.
Tein rikosteknistä tutkimusta tietokoneella ja digitaalisesti.
Tiesimme heti, että digitaaliset lähteet olisivat tärkeitä.
Puhelimet eivät soineet, mutta sähköposteja tuli.
Sähköpostilaatikkomme oli täyttymispisteessä.
Kymmeniätuhansia meilejä.
En osannut ennakoida digitaalisten todisteiden tulvaa.
Tutkijat saivat tuhansittain valokuvia ja kännykkävideoita.
Aika oli ilmeisesti reilu 3.38.
Boylston Streetiltä löytyi yli 125 puhelinta.
Olen juossut puolitoista kilometriä.
Herranen aika!
Mitä helvettiä?
Johtolankoja ei ollut, joten etsimme videoilta vihjeitä.
Saimme materiaalia The Forumista, Walgreensistä ja pankeista.
Keräsimme videoita kaikista yrityksistä reitin varrella.
Videoita oli satojatuhansia.
Haasteena oli, että sellaisen määrän käsittely vie aikaa.
Kahdeksantuntisen videon tutkiminen kestää kahdeksan tuntia.
Videoiden kimpussa työskenteli merkittävä määrä tiimejä.
Materiaalia oli tuhansia tunteja.
Toinen haaste oli, ettemme tienneet, mitä tai ketä etsimme.
Tekijöiden pakomahdollisuudet kasvoivat minuutti minuutilta.
Käsissäni oli merkittävin tutkinta Bostonin poliisilaitoksen historiassa.
Iskujen tapahtuessa -
perheemme oli lomalla Arizonassa.
Olin ilmoittanut FBI:lle aikeistani jäädä eläkkeelle.
AVUSTAVA JOHTAVA ERIKOISAGENTTI FBI
Kun laskeuduimme Sedonan kentälle, sain miljoona viestiä kerralla.
Silloin näin kuvia pommi-iskusta.
Se oli järkyttävää.
Olen tutkinut väkivaltarikoksia, huumeita ja jengejä.
Vedän kai puoleeni kaikkea kurjaa.
Kun näin kuvat pommi-iskusta,
vaimoni sanoi: "Nappaa ne mulkut."
TUNTI 16 - 17 TIISTAI
Emme pääse tämän lähemmäs eilisen räjähdyspaikkaa.
Turvatoimet ovat erittäin tiukat.
Emme vieläkään tiedä, kuka eilisen iskun teki ja miksi.
Ketään ei ole pidätetty, eikä epäiltyjä tiettävästi ole.
Kaksi pommia räjähti eilen, eikä enempää ole löydetty.
Räjähtämättömiä pommeja ei ole löydetty.
Tiistaiaamuna erikoistiimit alkoivat kerätä todisteita rikospaikalta.
Todisteita löytyi katoilta, ikkunalaudoilta ja autojen päältä.
Rikospaikka oli valtava. Todisteita oli tallottu ja potkittu.
Löysimme ilmakiväärin luoteja ja sirpaleita.
Löydetyt sirpaleet eivät ole satunnaisia roskia -
vaan puusepän nauloja ja ilmakiväärin luoteja.
Poliisi tutkii nyt, miten pommi koottiin.
Mitä materiaaleja käytettiin? Miten pommi räjäytettiin?
Löysimme pari reppua, jotka olivat aivan riekaleina.
Uskoimme pommien olleen kyseisissä repuissa.
Asiantuntijamme totesivat pommit kauko-ohjatuiksi.
Todisteiden avulla aloimme koota pommien palapeliä.
Ensimmäinen pommi räjähti maalin lähellä.
ENSIMMÄINEN RÄJÄHDYS
Toinen räjähti 12 sekuntia myöhemmin The Forum -ravintolan edessä.
Uskoimme, että pommit tuotiin paikalle selkärepuissa.
Ne oli tehty painekattiloista ja metallisirpaleista.
Painekattilapommit ovat terroristien suosiossa,
koska osia voi ostaa eri kaupoista.
Iskussa käytetyn painekattilan kansi on löytynyt läheiseltä katolta.
Vaikuttaako tämä kotimaiselta terrorismilta?
Tässä on selvästi kyse terrorismista.
Poliitikot eivät vielä uskalla sanoa sitä ääneen.
Kyse on silti terrorismitutkinnasta. Siksi FBI johtaa sitä.
Terrori-iskuilla on aina ideologinen tausta.
Emme tunteneet näiden iskujen taustaa.
Olivatpa syylliset keitä tahansa,
olimme löytäneet reput, painekattilapommit -
ja kattiloiden sisällä olleita metallinpalasia.
Ne oli suunniteltu vammauttamaan ja tappamaan.
Oli aika kertoa kansalle, että pidimme iskua terroritekona.
TUNTI 20 - 21 TIISTAI
Hyvää huomenta.
Turvayksikköni ja FBI:n johtaja Mueller ovat kertoneet minulle Bostonin iskusta.
Nykyisten tietojemme nojalla -
FBI tutkii iskua terroritekona.
Pommien käyttö siviilejä vastaan on aina terroriteko.
Emme tiedä, kuka tämän teki tai miksi.
On syytä välttää hätäisiä johtopäätöksiä.
Vakuutan, että asia selvitetään perinpohjaisesti.
Löydämme tekijät ja selvitämme heidän motiivinsa.
BOSTONIN MUSLIMIYHTEISÖN IMAAMI
Syyskuun 11. päivän iskut olivat käännekohta kaikille,
varsinkin muslimeille.
Olimme järkyttyneitä.
Havaitsimme selvän muutoksen.
Meitä kohdeltiin yhtäkkiä kuin iskun tekijöitä.
Se oli vaikeaa aikaa.
EMME UNOHDA ISKUJA EI JIHADILLE
Islamin keskiössä on pyrkimys hyvään ihmisyyteen.
Olemme amerikkalaisia. Olemme täällä osana yhteiskuntaa.
Jos jokin asia on itselle vieras,
ensireaktio on pelätä sitä.
PAHOLAISEN USKONTO
Juuri niin muslimien kohdalla tapahtui.
EMME UNOHDA
- Menkää takaisin kotiin! - Häipykää.
YLIOPISTO-OPISKELIJA
Syyskuun 11. päivän jälkeen kiusaaminen oli julmaa.
Koimme sitä joka päivä.
Piilotin jatkuvasti tiettyjä puolia itsestäni -
kaikilla elämän osa-alueilla.
Muutin Bostoniin seitsemänvuotiaana kaksi viikkoa ennen 9/11-iskuja.
Lapset tulivat luokseni tekopommien kanssa,
juoksivat pois ja pitivät tikittävää ääntä.
Häpesin olla muslimi.
Maratonin iskujen aikaan olin opiskelija.
Muistan toivoneeni, etteivät ne liittyisi islamiin.
Oli mahdoton olla aavistamatta pahaa.
Mieleeni tuli väkisinkin, että tekijä saattoi olla muslimi.
Islamofobia oli juuri alkanut hälvetä.
Tiesin heti, että uskontoamme syytettäisiin.
TUNTI 22 TIISTAI
TUNTI 23 TIISTAI
Kun isku oli määritelty terroriteoksi,
FBI alkoi etsiä terroristeja täydellä teholla.
Tiesimme tekopaikan.
Boylston Streetillä oli paljon yrityksiä, joilla oli valvontakamerat.
Tuntui varmalta, että iskun tekijät olivat tallentuneet kameroihin.
Ensimmäinen merkittävä todiste oli The Forumin video.
Ravintolan oven yläpuolella oli kamera,
joka kuvasi suoraan toista räjähdyspaikkaa.
Käsittelimme tallenteen nopeasti, koska se oli lupaava todiste.
Tutkijamme katsoivat videota yhä uudelleen.
He kelasivat kohtia edestakaisin ja tarkensivat niitä.
Työ jatkui koko yön.
Videossa ei ollut mitään merkittävää.
Saimme kuitenkin vihjepuhelun henkilöltä,
joka oli ottanut valokuvia räjähdyspaikalta.
Kuvat oli otettu juuri ennen räjähdystä.
Jokin räjähti! Jestas.
Tiimimme nouti kuvat välittömästi. Kuvissa näkyi kassi maassa.
Yhdistimme kuvan The Forumin liikkuvaan videoon.
Videolla näkyi pitkä henkilö, jolla oli valkoinen lakki.
Soitin heti Rickille ja pyysin hänet laboratorioon.
Kevin Swindon sanoi haluavansa näyttää minulle videon.
Videolla valkolakkinen henkilö kävelee kohti iskupaikkaa.
Hän pysähtyy puun luo The Forumin eteen ja katselee ympärilleen kuten muutkin.
Sitten hän pudottaa maahan repun ja jää seisomaan.
Hän näyttää ottavan kuvia ja lähettävän viestejä.
Sitten videolla näkyy ensimmäinen räjähdys.
Kaikki katsovat vasemmalle. Mies lähtee kävelemään oikealle.
Herranen aika, jossain räjähti. Jotain on tapahtunut.
Heti, kun valkolakki on poistunut kuvasta,
toinen pommi räjähtää ravintolan edustalla.
Tajusimme, että kyseinen henkilö oli yksi iskun tekijöistä.
Käytimme nimeä "Valkolakki".
TUNTI 38 KESKIVIIKKO
TUNTI 39 KESKIVIIKKO
Keskiviikon mittaan emme kuulleet mitään uutta.
Lehdistötilaisuuskin peruttiin viime hetkellä.
Tilaisuus toteutuu, mutta se viivästyy hieman. Kiitos.
- Milloin se pidetään? - En tiedä.
Päätimme perua tilaisuuden,
koska halusimme ensin tutkia videotodisteet loppuun.
Peruminen johti median spekulaatioihin tilanteesta.
Poliisi yritti pitää tietonsa salassa.
Tyhjiö täytettiin sosiaalisessa mediassa.
Ihmiset pyrkivät tunnistamaan tekijöitä valokuvista.
Viestit saivat helposti syyttävän sävyn.
Ihmisiä osoiteltiin sormella, ja poliisi sai vääriä johtolankoja.
Joku julkaisi kuvan varjomaisesta hahmosta katolla.
Se muistutti kuvia Isojalasta.
Saimme myös kuvan kassista lähellä räjähdyspaikkaa.
FBI kuitenkin totesi kuvan manipuloiduksi.
Sellainen haaskasi kallisarvoisia resurssejamme.
Sellaista julkaistiin netissä.
Ihmiset leikkivät salapoliisia sosiaalisessa mediassa.
Samalla kiihkoilijat saivat tilaisuuden levittää ennakkoluulojaan.
MUSLIMI
Iskusta syytettiin muslimiterroristeja.
- TÄMÄ ON ARABIEN SYYTÄ. - SYYTÄN ARABEJA.
Oikeistolaiset julkisuuden henkilöt vahvistivat näkemystä.
Useimmat terroristit ovat viime aikoina olleet muslimeja.
Islamofobian liekit roihahtivat uudelleen kautta maan.
Uutiskanavista ei ollut apua.
Lähteemme ovat kannustaneet meitä tutkimaan tarkkaan -
tätä Saudi-Arabian kansalaista.
Kyseistä saudiarabia vainottiin syyttömäksi toteamisen jälkeenkin.
Tiedättekö sinä tai ystäväsi mitään iskuista?
Poliisi kävi luonanne.
Sitten huhuttiin oikeuteen tuodusta henkilöstä.
Useiden mediaraporttien mukaan joku on pidätetty.
Oikeustalolle tuli satoja ihmisiä.
Toimittajia oli kaikkialla. Se oli yhtä kaaosta.
Kysyin: "Onko joku pidätetty?" "Ei tietääkseni."
Väärää tietoa levisi, kun skuupeista kilpailtiin.
Sitten alettiin huhuta, että oikeustalolla olisi räjähde.
Talo todettiin lopulta turvalliseksi.
Työntekijät saivat hakea tavaransa, ja oikeus suljettiin loppupäiväksi.
Poliisi korostaa, ettei ketään ole pidätetty.
Väärää tietoa liikkui paljon.
Meidän piti keskittyä selvittämään, mikä oli totta.
TUNTI 52 KESKIVIIKKO
TUNTI 53 KESKIVIIKKO
Tiesimme nyt, miltä yksi iskun tekijöistä näytti.
Keräsimme lisää videotodisteita Boylston Streetiltä.
Etsimme lisää vihjeitä siitä, kuka kyseinen henkilö oli.
Seuraava avaintodisteemme -
oli valvontavideo yrityksestä nimeltä Whiskey's.
WHISKEY'S-BAARI
Videolla näkyi Valkolakki, joka käveli kulman ympäri.
Eikä siinä vielä kaikki.
Valkolakin seurassa oli henkilö, jolla oli musta lakki ja reppu.
Käynnistimme aiheesta tutkintalinjan.
"He ovat tässä. Miten voimme jäljittää heidän aiemmat liikkeensä?"
Onnistuimme rakentamaan aikajanan kyseisten sijaintien välille.
Jäljitimme miesten liikkeet Whiskey'sin kulmalta kohti The Forumia.
Miehet olivat piiloutuneet väkijoukkoon.
He eivät peittäneet kasvojaan hupuilla. He olivat tunnistettavissa.
He olivat nuoria valkoihoisia miehiä.
Heillä oli hatut ja aurinkolasit.
Emme vain tienneet, keitä he olivat.
Siihen aikaan kasvojentunnistukseen tarvittiin selkeä kasvokuva.
Kuviemme resoluutio ei riittänyt. Ne oli usein otettu etäältä.
Emme tienneet miesten nimiä emmekä motiiveja.
Tekijät oli kuitenkin löydetty.
Rick DesLauriers soitti minulle, ja kiiruhdin paikalle.
Myös Carmen Ortiz oli paikalla. Videolla näin tekijät ensi kertaa.
Video toistettiin monta kertaa.
Videon nähdessäni tajusin, että olimme löytäneet tekijät.
He näyttivät hämmentävän viattomilta.
He kulkivat reput olalla kuin tavalliset opiskelijat.
Emme kuitenkaan tienneet heidän nimiään,
sijaintiaan emmekä mahdollisten kumppanien määrää.
Meidän olisi päätettävä, mitä tekisimme videotodisteille.
Julkaisisimmeko ne yleisölle,
vai jatkaisimmeko tunnistustyötä kulissien takana?
Mielestäni kuvien julkaiseminen oli äärimmäisen tärkeää.
Muut olivat eri mieltä.
Olimme erimielisiä siitä, milloin kuvat tulisi julkaista yleisölle.
En halunnut salata tietoja, vaan julkaista ne.
Uskoin, että sen tehtyämme löytäisimme tekijät nopeasti.
Vastauksena oli hiljaisuus.
FBI haluaa hallita tilanteita. Se on turvallisempaa.
Jos kuvat julkaistaisiin,
tekijät tajuaisivat olevansa epäiltyinä ja yrittäisivät paeta.
Oli toki mahdollista, että tekijät lähtisivät pakoon.
Mitä siitä? Yleisö auttaisi löytämään heidät.
Meillä oli kuvat kahdesta tekijästä. Oliko heitä enemmänkin?
Tekijöitä ei ehkä ollut enempää,
mutta oli selvitettävä, oliko heillä avustajia.
Olimme epävarmoja. Kuvat julkaisemalla luopuisimme tilanteen hallinnasta.
Julkaisuun liittyi suuria riskejä.
Mahdollinen päätös julkaista todisteita yleisölle -
vaati Carmenin ja oikeusministeriön hyväksynnän.
Carmenin mukaan ministeriön kanta oli, ettei kuvia julkaistaisi.
Se harmitti minua.
Halusin odottaa. Jos meillä oli kunnollisia johtolankoja,
ne kannatti salata, jotta voisimme yllättää tekijät.
Sanoin: "Jos joku vahingoittuu, aion julkaista tiedot."
Hiljaisuus lankesi.
Kokous päättyi, ja poistuin yksin.
TUNTI 52 TIISTAI
TUNTI 53 TIISTAI
Karen oli tietoisuuden rajamailla,
mutta hän kyseli Krystlen kohtalosta.
Sanoin: "Kuoliko hän, kuten luulen? Kertokaa totuus."
Sain kuulla hänen kuolleen.
Tänään tunnistettiin uusi uhri.
Hän oli 29-vuotias Krystle Campbell Medfordista.
Sekaannus johtui siitä, että Karen sai Krystlen puhelimen.
Minulla oli Krystlen puhelin, johon hänen perheensä soitteli.
Kyselyihin vastattiin: "Krystle on täällä."
Todellisuudessa leikkauspöydällä oli Karen.
Krystlen silloinen miesystävä -
pääsi leikkaussaliin ja tunnisti minut.
En osaa kuvitella, miltä Krystlen perheestä tuntui.
He luulivat, että Krystle oli kunnossa.
Sitten tilanne kääntyi päälaelleen uskomattomalla tavalla.
Tyttäremme Krystlen kuolema on särkenyt sydämemme.
Hän oli ihana ihminen.
Kaikki, jotka tunsivat hänet, rakastivat häntä.
Se tuntui käsittämättömältä. Minun on yhä vaikea tajuta sitä.
On sydäntäsärkevää ajatella uhreja.
Halusin selvittää, kuka näiden ihmisten kuolemasta oli vastuussa.
Torstaiaamuna presidenttipari oli tulossa kaupunkiin.
TUNTI 65 TORSTAI
Tekijän etsimisen lisäksi piti valmistella presidentin vierailua.
Presidentin vierailu on iso haaste hyvänäkin päivänä.
Meillä on 11 poliisipiiriä ja 18 000 virkapukuista poliisia.
Tehtäväni on sijoitella henkilöstömme järkevästi.
Olimme huolissamme resurssivajeesta.
Valmistauduimme vierailuun erityisen huolellisesti,
koska presidenttikin oli vaarassa.
Presidentti oli tulossa katsomaan minua.
Muistan ajatelleeni: "Olen menettänyt ystävän.
En tahdo jakaa suruani vaan keskittyä toipumiseen."
Obama käveli sisään. Hän oli vaikuttava näky.
Hän sanoi: "Nappaamme ne roistot."
He yrittivät pelotella meitä,
saattaa meidät kauhun valtaan -
ja järkyttää arvoja, jotka tekevät meistä amerikkalaisia.
Lienee selvää, että he valitsivat väärän kaupungin.
Ei täällä Bostonissa.
Ei täällä.
Tähän aikaan ensi vuonna maailma palaa tähän upeaan kaupunkiin -
juostakseen vieläkin nopeammin ja hurratakseen kovemmin -
järjestyksessään 118:lle Bostonin maratonille.
Se on varma.
Presidentin vaikuttava puhe korosti sitä tunnetta,
että tämä rikos oli ratkaistava yhdessä.
Kaupunkiamme ei pelotella.
Tämä on hieno esimerkki siitä, miten tulee toimia paineen alla.
Saimme muuta ajateltavaa.
Uskoakseni kaupunki tarvitsi sitä.
Neljäntenä päivänä tapahtui tietovuoto.
Yhtäkkiä kuvat olivat mediassa.
Eräs Bostonilainen tiedotusväline aikoi julkaista kuvat.
Se vihastutti minua.
Koko juttu oli liian iso hallittavaksi.
Meidän piti vain tehdä parhaat päätökset olosuhteiden vaihtuessa.
Neljä päivää oli kulunut. Mitään ei ollut tapahtunut.
Meillä ei ollut muuta konkreettista kuin ne valokuvat.
Päätimme julkaista todisteet yleisölle ennen kuin media tekisi sen.
Minulle päätös oli helpotus.
Epäiltiinkö sinua tietovuodosta?
En ikimaailmassa tekisi sellaista.
En tiedä, miten kuvat vuotivat.
Myöhemmin samana päivänä saimme tiedon tärkeästä lehdistötilaisuudesta.
Lähteeni kertoivat, että jutussa oli tapahtunut läpimurto.
Takanani voitte nähdä jonkinlaisia maalaustelineitä.
Siirryn pois tieltä. Lehdistötilaisuutta valmistellaan nyt.
Sen täydempää lehdistötilaisuutta en ole urallani nähnyt.
Ennen lehdistön eteen astumista olin elämäni suurimman paineen alla.
Velvollisuus painoi hartioillani.
Lapsena ja vielä oikeustieteellisessäkin pelkäsin esiintymistä.
Olisin mieluummin pelannut venäläistä rulettia kuin pitänyt puheen.
Tiesin silti, että puheen pitäminen oli juuri minun tehtäväni.
Keräsin voimani uhrien vuoksi.
Päivää. Olen Richard DesLauriers, Bostonin FBI:n johtava erikoisagentti.
Puhe valmisteltiin hyvin.
Oikeusministeriö varmisti, ettemme vaarantaisi syyteprosessia.
Tutkittuamme valokuvia, videoita ja muita todisteita -
julkaisemme kahden epäillyn valokuvat.
Tässä ovat epäillyt numero yksi ja kaksi.
He kaiketi toimivat yhdessä.
Jos näette heidät, soittakaa poliisille.
Jos tiedätte jotain iskuista tai epäillyistä,
ottakaa yhteys kuvissa näkyvään numeroon.
Media toimittaa nämä kuvat miljoonien ihmisten käsiin kaikkialla.
Miehet lienevät aseistettuja ja vaarallisia.
Älkää lähestykö heitä.
Vain viranomaiset saavat yrittää pidätystä.
Kiitoksia.
FBI sanoi varmuudella, että etsimme valkolakkista ja mustalakkista miestä.
Toimittajat alkoivat heti ottaa valokuvia -
välittääkseen tiedot kansalle.
FBI on juuri julkaissut valokuvat kahdesta epäillystä.
Tätä hetkeä maailma on odottanut.
Näemme nyt kuvat, ja yleisöltä pyydetään apua.
Tarkoitus oli pelotella epäillyt esiin.
Virkavalta oli selvästi paineen alla.
Uskoimme, että joku kansalainen tunnistaisi tekijät ja ilmoittaisi meille.
Näette nyt maan etsityimpien miesten kasvot.
Epäillyt numero yksi ja kaksi on nyt julkistettu.
Yleisöltä pyydetään apua näiden vaarallisten miesten tunnistamiseen.
Kuviin pyritään nyt yhdistämään nimet.
Eräs ystäväni soitti minulle aamukolmelta.
Hän tekstasi minulle epäiltyjen valokuvat -
ja kysyi, eikö toinen näyttänytkin Džoharilta.
Kysyin kaveriltani, tajusiko hän, mitä syytös merkitsi.
Ymmärsikö hän, mitä sanoi?
Ei se voinut olla Džohar.
Olimme yhdessä uimavalvojina.
Hän oli painijoukkueen kapteeni.
Rento, suosittu poika.
Ajatus oli niin käsittämätön, että puhuin kaverini ympäri.
Keskustelun lopussa hänkin totesi, ettei kuva esittänyt Džoharia.
Joudun elämään sen tosiasian kanssa,
että rakas, luotettu ystäväni -
teki sellaisen teon.
Se mursi minut.
Mitä ajattelet kuvien julkaisusta nyt?
Olisiko kannattanut odottaa kauemmin?
Tuota, minä...
Pahimmat pelkomme toteutuivat.
Herranen aika. Kaikki yksiköt apuun. Poliisia on ammuttu.
Räjähdyksiä!
Tekstitys: Anne Aho